H Kim Kardashian στο φακό του David LaChapelle - Instabook
instabook.grFashion BookH Kim Kardashian στο φακό του David LaChapelle
20 Οκτωβριου 2018 07:10
Όταν είσαι η βασίλισσα του Instagram με 119 εκατομμύρια ακολούθους και με ένα τηλεοπτικό reality show που συνεχίζει ακάθεκτο για 15η σεζόν, το «Keeping Up with the Kardashians», ότι ονειρεύεσαι, δημιουργείς και προβάλλεις έχει ελάχιστες πιθανότητες να αποτύχει. Η 37χρονη Kim Kardashian, παρά τα όσα μύρια έχει ακούσει όλα αυτά τα χρόνια, είναι μία τετραπέρατη γυναίκα, με ένα καλά ακονισμένο, επιχειρηματικό μυαλό, το οποίο σε συνδυασμό με τον ναρκισσισμό, την υπέρμετρη ματαιοδοξία και την επιδειξιομανία της έχουν δημιουργήσει ένα εκρητκικό, ακραία χρυσοφόρο «προϊόν».
Η Kardashian ξέρει καλύτερα ίσως από τον οποιοδήποτε άλλο σήμερα στον πλανήτη τον χειρισμό των κοινωνικών δικτύων και δεν χρειάζεται ούτε πανάκριβες τηλεοπτικές διαφημίσεις, ούτε καν τα ακριβοθώρητα περιοδικά μόδας, τα οποία στην πλειονότητα τους τη θεωρούν «σκουπίδι», για την προβολή και τη διαφήμιση της οποιασδήποτε νέας, επιχειρηματικής της κίνησης.
Για τη συλλογή «Flashing Lights» από την εταιρεία της «KKW Beauty», μία μάσκα ματιών ουσιαστικά, η σύζυγός του διάσημου αλλά ιδιόμορφου rapper Kanye West, φωτογραφήθηκε σχεδόν γυμνή στο φακό ενός από τους καλύτερους φωτογράφους που έχουν υπάρξει ποτέ, του David LaChapelle, βάζοντας μάλιστα στο κάδρο και ένα γυμνό αντρικό μοντέλο και ξεσηκώνοντας τα εκατομμύρια των ακολούθων της στα κοινωνικά δίκτυα. Άσχετα από το ίδιο το προϊόν, το αποτέλεσμα των εικόνων είναι εντυπωσιακό σε αισθητική και σε χρώματα, παρά το γεγονός ότι η ίδια η Kardashian, τουλάχιστον για τα ευρωπαϊκά δεδομένα, δεν θεωρείται και το τέλειο πρότυπο γυναικείας ομορφιάς. Απολαύστε κάποιες από τις εικόνες, οι οποίες εμφανίζονται και στον προσωπικό της λογαριασμό στο Instagram, με ανανέωση και καινούριο υλικό σχεδόν καθημερινά.
Flashing Lights Pressed Shadows Available now kkwbeauty.com
A post shared by Kim Kardashian West (@kimkardashian) on Oct 19, 2018 at 12:47pm PDT